recursal/SuperWikiNEXT-32B huggingface dataset:
**ভিবি আড্ডু ফুটবল ক্লাব** (ইংরেজি: VB Addu FC; সাধারণত **ভিবি আড্ডু এফসি** নামে পরিচিত) হচ্ছে মালে ভিত্তিক একটি মালদ্বীপীয় পেশাদার ফুটবল ক্লাব। এটি হচ্ছে প্রাক্তন **ভিবি স্পোর্টস ক্লাব** যা ১৪ জানুয়ারী ২০১২ এ পুনরায় ব্র্যান্ড করা হয়েছিল।

ক্লাবটি ১৯৮৭ সালে প্রতিষ্ঠিত হয়েছিল। ক্লাবটি মূলত অর্কিড স্পোর্টস ক্লাব থেকে বিকশিত হয়েছিল। এটি এমন একটি দল যা বান্দোস আইল্যান্ড রিসর্টের কর্মীদের দ্বারা গঠিত হয়েছিল। অর্কিডকে পরে ক্লাব ল্যাগুনসের মালিকরা কিনেছিলেন এবং এর নাম নিউ ল্যাগুনস নামে নামকরণ করেছিলেন যা পরে আড্ডু অ্যাটল থেকে একদল ব্যবসায়ী হাতে নিয়েছিলেন এবং নাম পরিবর্তন করে 'দ্বীপ ফুটবল ক্লাব' নামকরণ করেছিলেন। ২০০৮ সালের ৮ ই নভেম্বর দলটি ভিবি স্পোর্টসে রূপান্তর করা হয়েছিল।

এএফসি প্রতিযোগিতায় পারফরম্যান্স
--------------------------------

**এএফসি কাপ** : ৪ টি উপস্থিতি

২০০৯ : গ্রুপ স্টেজ
২০১০ : গ্রুপ স্টেজ
২০১১ : গ্রুপ স্টেজ
২০১২ : গ্রুপ স্টেজ

সম্মান
------

* **দিভেহি লীগ : ৩**

২০০৯, ২০১০, ২০১১
* **মালদ্বীপ এফএ কাপ : ৪**

২০০২, ২০০৩, ২০০৮, ২০১১
* **চ্যারিটেবল শিল্ড : ৩**

২০১০, ২০১১, ২০১২
* **পুরুষ লীগ : ১**

২০০২
* **রাষ্ট্রপতির কাপ : ১**

২০১০

তথ্যসূত্র
---------

1. ↑  VB Addu FC  ওয়েব্যাক মেশিনে আর্কাইভকৃত ১৫ মার্চ ২০১৬ তারিখে at WeltFussballArchiv

বহিঃসংযোগ
---------

* ক্লাব অফিসিয়াল ওয়েবসাইট
* মালদ্বীপের ফুটবল অ্যাসোসিয়েশন
**এক্স-সীড ৪০০০** একটি প্রস্তাবিত আকাশচুম্বী ভবন যা আজও বাস্তবায়িত হয়নি। ধারণাটি প্রথমে মার্টিন পাসকো পৃথিবীর সামনে নিয়ে আসেন এবং বিকাশ করেন। এর প্রস্তাবিত উচ্চতা ৪-কিলোমিটার (২.৫ মা), প্রস্থ ৬-কিলোমিটার-wide (৩.৭ মা)। এর ৮০০টি তলা হওয়ার কথা ছিল যা ৫ লাখ থেকে ১০ লাখ জনগোষ্ঠীর আবাসনের ব্যবস্থা করতে পারতো। এই কাঠামোটিতে ৩০ লাখ টনেরও বেশি ইস্পাত ব্যবহার করবার কথা ছিল।

এটি টোকিও, জাপানের জন্য ১৯৯৯ সালে তাইসি কর্পোরেশন কর্তৃক অতি আধুনিক ও প্রযুক্তিগত জীবনযাত্রা, বন্যজীবন এবং প্রকৃতির সাথে মিথস্ক্রিয়াপূর্ণ একটি ভবিষ্যত পরিবেশ তৈরির জন্য নকশা করা হয়েছিল। এক্স-সীডের মধ্যে পরিবহন ব্যবস্থা হিসেবে ম্যাগলাইভ ট্রেন অন্তর্ভুক্ত থাকার কথা ছিল।
বিশ্বজুড়ে ডেটা ব্যাংকগুলোরর সংকলনকারী সংস্থা *বিল্ডিংস অ্যান্ড ডেটা* -এর ব্যবস্থাপনা পরিচালক জর্জেস বাইদারের মতে এক্স-সীড ৪০০ কখনই নির্মিত হওয়ার কথা নয়। এর পরিকল্পনার উদ্দেশ্য ছিল ফার্মটির কিছু স্বীকৃতি অর্জন ও পৃথিবীর দৃষ্টি আকর্ষণ করা।

প্রচলিত আকাশচুম্বী ভবনের ধারণার বিপরীতে, এক্স-সীড ৪০০০ এ বসবাসের পরিবেশ বজায় রাখার জন্য যথেষ্ট পরিমাণে অভ্যন্তরীণ এবং বাহ্যিক বায়ুচাপ এবং আবহাওয়া পরিবর্তন সক্রিয়ভাবে পর্যবেক্ষণ ও রক্ষা করা হতো। এর নকশায় অভ্যন্তরীণ পরিবেশের পরিস্থিতি বজায় রাখতে সৌরবিদ্যুৎ ব্যবহারের আহ্বান জানানো হয়েছিল।  তবে কাঠামোর প্রস্তাবিত সাইটটি পৃথিবীর সর্বাধিক সক্রিয় আগ্নেয়গিরির প্যাসিফিক রিং অফ ফায়ারে অবস্থিত হওয়ায় এক্স-সীড ৪০০০ ভূমিকম্প এবং সুনামির শিকার হতে পারে এমন অাশঙ্কাও ছিল।

এটি সামুদ্রিক পরিবেশের উপর স্থাপন করা হতো বলে প্রস্তাব করা হয়েছিল। এর নকশা মাউন্ট ফুজি আকৃতি অনুসারে করা হয়েছে। আসল মাউন্ট ফুজি ৩,৭৭৬ মিটার (১২,৩৮৮ ফু) উচু তাই ভবনটির নাম এক্স-সীড ৪০০০ রাখা হয়।

এক্স-সীড ৪০০০ শিমিজু মেগা-সিটি পিরামিডের উচ্চতার দ্বিগুণ হতো। শিমিজু মেগা সিটি পিরামিডের উচ্চতা ছিল ২,০০৪ মিটার (৬,৫৭৫ ফু)। শিমিজু মেগা-সিটি পিরামিড (২০০৭ সালে প্রস্তাবিত, জাপানের টোকিওর জন্যও পরিকল্পনা করা হয়েছিল) এক্স-সীড ৪০০০ এর মতো একই সমস্যার মুখোমুখি হয়েছিল। অন্যান্য পাঁচটি মনুষ্যসৃষ্ট কাঠামোর মধ্যে যে প্রকল্পগুলি এর সমতুল্য হতে পারে তা হল- আল্টিমা টাওয়ার (৩,২১৮ মিটার (১০,৫৫৮ ফু)) যা সান ফ্রান্সিসকোতে অবস্থিত; দুবাই সিটি টাওয়ার (২,৪০০ মিটার (৭,৯০০ ফু)) এবং বায়োনিক টাওয়ার (১,২২৮ মিটার (৪,০২৯ ফু))।

আরো দেখুন
---------

* প্রস্তাবিত লম্বা বিল্ডিং এবং কাঠামো
* বিশ্বের দীর্ঘতম বিল্ডিং এবং কাঠামোর তালিকা
* জাপানের দীর্ঘতম কাঠামোর তালিকা
* জাপানের রেকর্ডের তালিকা

তথ্যসূত্র
---------

1. 1 2  Accelerating Future » X-Seed 4000
2. ↑  "Contemporary Theories of Architecture Brief"। ১৮ মে ২০০৬ তারিখে মূল থেকে আর্কাইভ করা। সংগ্রহের তারিখ ১৮ মে ২০০৬।
3. ↑  Taisei Construction Co. Ltd
4. ↑  X-Seed Inspires Tall Tales *Architectural Record*

বহিঃসংযোগ
---------

* Emporis.com রেফারেন্স
**খা-রাগ-পা-'দুল-বা-'ওদ** (ওয়াইলি: *kha rag pa 'dul ba 'od*) বা **র্তোগ্স-ল্দান-ন্যাগ-পো-সেং-গে** (ওয়াইলি: *rtogs ldan nyag po seng ge*) ত্শাল-পা-ব্কা'-ব্র্গ্যুদ (ওয়াইলি: *tshal pa bka' brgyud*) ধর্মসম্প্রদায়ের একজন বৌদ্ধ লামা ছিলেন।

সংক্ষিপ্ত জীবনী
---------------

খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা (ওয়াইলি: *grwa*) নামক স্থানে ক্যি (ওয়াইলি: *kyi*) নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং (ওয়াইলি: *tshal gung thang*) বৌদ্ধবিহারে ত্শাল-পা-ব্কা'-ব্র্গ্যুদ (ওয়াইলি: *tshal pa bka' brgyud*) ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তার নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।

তথ্যসূত্র
---------

1. ↑  Martin, Dan (2008-08)। "Kharakpa Dulwa O"। *The Treasury of Lives: Biographies of Himalayan Religious Masters*। সংগ্রহের তারিখ 2013-04-18।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, p. 715.
* Per K. Sørensen, Guntram Hazod and Tsering Gyelpo. 2007. Rulers on the Celestial Plain. Vienna: Austrian Academy of Sciences, pp. 119–22..
**দারা পিরোজশ আন্তিয়া** (১৯১৪ - ১৯৯৯), ছিলেন একজন ভারতীয় ধাতুবিদ্যা প্রকৌশলী, গবেষক, ব্যবসায়িক নির্বাহী এবং  'ইন্ডিয়ান ইনস্টিটিউট অফ মেটালস'-এর প্রতিষ্ঠাতা।  আন্তিয়া বুলসারের একটি পার্সি পরিবারে জন্মগ্রহণ করেছিলেন এবং নয় সন্তানের পরিবারে তিনি ছিলেন সপ্তম সন্তান।  আন্তিয়া বেনারস হিন্দু বিশ্ববিদ্যালয় থেকে বিজ্ঞানে স্নাতক ডিগ্রি এবং ম্যাসাচুসেটস ইনস্টিটিউট অফ টেকনোলজি থেকে ডক্টরেট ডিগ্রি লাভ করেন। তিনি হার্ভার্ড বিজনেস স্কুলের অ্যাডভান্সড ম্যানেজমেন্ট প্রোগ্রামেরও প্রাক্তনী ছিলেন।  ১৯৪৫ খ্রিস্টাব্দ হতে ১৯৫০ খ্রিস্টাব্দ  পর্যন্ত তিনি  ভারত সরকারের ধাতু দপ্তরের বিভিন্ন পদে নিয়োজিত ছিলেন। ১৯৪৬ খ্রিস্টাব্দ যখন তিনি কলকাতায় ইন্ডিয়ান অ্যালুমিনিয়াম কোম্পানির প্রধান ধাতুবিদ্যা বিশারদ ছিলেন সে সময়ের তিনি স্বনামধন্য প্রকৌশল পরামর্শদাতা ড.এম এন দস্তুরের সহায়তায় ইন্ডিয়ান ইনস্টিটিউট অফ মেটালস প্রতিষ্ঠা করেন। আন্তিয়া 'জার্নাল অফ অ্যালয় ফেজ ডায়াগ্রাম' এবং 'জার্নাল অফ ফেজ ইকুইলিব্রিয়া'-রও সহ-প্রতিষ্ঠাতা ছিলেন।  ১৯৪৫ খ্রিস্টাব্দে তিনি ''আমেরিকান সোসাইটি ফর মেটাল'' এর  হেনরি মেরিয়ন হাউ মেডেল লাভ করেন। পরবর্তীতে তিনি ভারতের ইউনিয়ন কার্বাইডের সহকারী ম্যানেজিং ডিরেক্টর হন এবং দেশব্যাপী সংস্থাটির সম্প্রসারণে গুরুত্বপূর্ণ ভূমিকা পালন করেন।  এছাড়াও আন্তিয়া একজন  রঞ্জি ট্রফির ক্রিকেটার  এবং  সর্বভারতীয় কারিগরি শিক্ষা পরিষদের সদস্যও ছিলেন।। 

আন্তিয়ার স্মৃতিতে ইন্ডিয়ান ইনস্টিটিউট অফ মেটাল'স একটি বার্ষিক বক্তৃতার আয়োজন করে। ২০০৬ খ্রিস্টাব্দের সেই প্রথম বক্তৃতায় ভারতের তৎকালীন রাষ্ট্রপতি এ. পি. জে. আবদুল কালাম উল্লেখ করেন যে, আন্তিয়া ভারতে ধাতুবিদ্যার বিকাশ ও উন্নয়নে অসামান্য অবদান রেখেছেন এবং  বহু কৌশলগতভাবে গুরুত্বপূর্ণ শংকর ধাতুর নকশা ও তার বিকাশের জন্য সচেষ্ঠ ছিলেন।

তথ্যসূত্র
---------

1. 1 2  "INSA :: Deceased Fellow Detail"। *www.insaindia.res.in*। সংগ্রহের তারিখ ২০২১-১০-২৭।
2. ↑  Academy, Indian National Science (২০০৬)। *Biographical Memoirs of Fellows of the Indian National Science Academy* (ইংরেজি ভাষায়)। পৃষ্ঠা 23।
3. 1 2 3  "In memoriam: Dara P. Antia, (1914-1999) - ProQuest"। *www.proquest.com* (ইংরেজি ভাষায়)। সংগ্রহের তারিখ ২০২১-১০-২৭।
4. ↑  "Dr. A.P.J. Abdul Kalam: Former President of India"। *abdulkalam.nic.in*। সংগ্রহের তারিখ ২০২১-১০-২৭।
প্রথম মহম্মদ বাহাদুর খানজী
**প্রথম মহম্মদ বাহাদুর খানজী** বা **মহম্মদ শের খানজী বাবি** (মৃত্যু-২৮শে সেপ্টেম্বর, ১৭৫৮) জুনাগড় রাজ্যে বাবি রাজবংশের প্রথম নবাব ছিলেন।

সংক্ষিপ্ত জীবনী
---------------

মহম্মদ শের খানজী বাবি জুনাগড়ের নায়েব ফৌজদার এবং গোঘা ও বালাসিনোরের জায়গীরদার সলাবত মহম্মদ খান বাহাদুর বাবির জ্যৈষ্ঠ পুত্র ছিলেন। তিনি মুঘল সৈন্যদলের ৫০০জন জাঠসৈন্য ও ২৭০ জন সওয়ারের মনসব হিসেবে বাহিনীতে যোগদান করেন। ১৭২২ খ্রিষ্টাব্দে তিনি মহম্মদ বাহাদুর খান উপাধি গ্রহণ করেন। এই বছর তাকে বীরপুর ও সদ্রার থানাদার হিসেবে উন্নীত করা হয়। ১৭২৮ থেকে ১৭৩৩ খ্রিষ্টাব্দের মধ্যে তিনি সুরাটের এবং ১৭২৯ থেকে ১৭৩০ খ্রিষ্টাব্দের মধ্যে জুনাগড়ের নায়েব ফৌজদার হিসেবে দায়িত্ব পালন করেন। ১৭৩০ খ্রিষ্টাব্দে পিতার উত্তরাধিকারী হিসেবে তিনি গোঘা ও বালাসিনোরের জায়গীর লাভ করেন। এরপর তিনি বরোদা (১৭৩২-১৭৩৪), বীরঙ্গম (১৭৩৪-১৭৩৫), সুরাট (১৭৩৮-১৭৪৩), মুন্ধা (১৭৩৬) ও জুনাগড়ের (১৭৩৮) ফৌজদার হিসেবে দায়িত্ব পালন করেন। ১৭৪৮ খ্রিষ্টাব্দে তিনি মুঘল শাসনকর্তাকে জুনাগড় থেকে বিতাড়িত করে স্বাধীনতা ঘোষণা করে নবাব উপাধি ধারণ করেন ও জুনাগড় রাজ্যে বাবি রাজবংশের প্রতিষ্ঠা করেন।

পরিবার
------

প্রথম মহম্মদ বাহাদুর খানজী তিন বার বিবাহ করেন। তার প্রথমা পত্নীর নাম ছিল সুলতান বেগম, দ্বিতীয়া পত্নীর নাম ছিল লড়কি বিবি এবং তৃতীয়া পত্মীর নাম ছিল অমন বিবি। প্রথম মহম্মদ বাহাদুর খানজীর তিন পুত্রের মধ্যে জ্যৈষ্ঠ প্রথম মহম্মদ মহবত খানজী জুনাগড় রাজ্যের পরবর্তী নবাব ছিলেন। দ্বিতীয় পুত্র সর্দার মহম্মদ খানজী বালাসিনোর রাজ্যের প্রথম স্বাধীন নবাব হিসেবে অধিষ্ঠিত হন। প্রথম মহম্মদ বাহাদুর খানজীর কনিষ্ঠ পুত্রের নাম ছিল মহম্মদ হাশিম খানজী।

তথ্যসূত্র
---------

1. 1 2  Christopher Buyers। "Junagadh, The Babi Dynasty"। *www.royalark.net*। সংগ্রহের তারিখ ২৪ জানুয়ারি ২০১৫।

|
|  |
| পূর্বসূরী--- | **প্রথম মহম্মদ বাহাদুর খানজী  জুনাগড় রাজ্যের প্রথম নবাব** | উত্তরসূরীপ্রথম মহম্মদ মহবত খানজী |
|

| * দে
* স
জুনাগড় রাজ্য |
| --- |
| নবাব | 
* ১) প্রথম মহম্মদ বাহাদুর খানজী
* ২) প্রথম মহম্মদ মহবত খানজী
* ৩) মুজফফর খানজী
* ৪) প্রথম মহম্মদ মহবত খানজী
* ৫) প্রথম মহম্মদ হামিদ খানজী
* ৬) দ্বিতীয় মহম্মদ বাহাদুর খানজী
* ৭) দ্বিতীয় মহম্মদ হামিদ খানজী
* ৮) দ্বিতীয় মহম্মদ মহবত খানজী
* ৯) তৃতীয় মহম্মদ বাহাদুর খানজী
* ১০) মহম্মদ রসুল খানজী
* ১১) তৃতীয় মহম্মদ মহবত খানজী

 |  |
| সম্পর্কিত | 
* বাবি রাজবংশ
* ভারতে জুনাগড়ের অন্তর্ভুক্তি
* শাহ নওয়াজ ভুট্টো
* ভপ্পলা পঙ্গুন্নি মেনন
* সমলদাস গান্ধী

 |
**কেনেথ জেমস ফানস্টন** (ইংরেজি: Ken Funston; জন্ম: ৩ ডিসেম্বর, ১৯২৫ - মৃত্যু: ১৫ এপ্রিল, ২০০৫) ট্রান্সভালের প্রিটোরিয়া এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও প্রশাসক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল, অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে মূলতঃ ডানহাতি ব্যাটসম্যান হিসেবে খেলতেন **কেন ফানস্টন**।

প্রথম-শ্রেণীর ক্রিকেট
---------------------

১৯৪৬-৪৭ মৌসুম থেকে ১৯৬১-৬২ মৌসুম পর্যন্ত কেন ফানস্টনের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের অধিকাংশ সময়ই ঘরোয়া ক্রিকেটের খেলাগুলো ট্রান্সভালের পক্ষে খেলেন।

আক্রমণধর্মী মাঝারিসারির ব্যাটসম্যান হিসেবে নিজেকে উপস্থাপনায় সচেষ্ট ছিলেন কেন ফানস্টন। খেলার শুরুতে তিনি বেশ ভালোমানের খেলা উপহার দিলেও সর্বাগ্রে তিনি আউট হয়ে যেতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে ঊনিশটি টেস্টে অংশগ্রহণ করেছেন কেন ফানস্টন। ৫ ডিসেম্বর, ১৯৫২ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৮ ফেব্রুয়ারি, ১৯৫৮ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৫০-এর দশকে সবমিলিয়ে ১৮ টেস্টে অংশ নেন। তবে, কোন টেস্ট সেঞ্চুরির সন্ধান পাননি তিনি। তাসত্ত্বেও দলের অমূল্য সম্পদ হিসেবে বিবেচিত হতেন। ১৯৫২-৫৩ মৌসুমে অস্ট্রেলিয়া গমন করেন। অ্যাডিলেড টেস্টে ৯২ রানের ইনিংস খেলেন। ১৯৫৫ সালে ইংল্যান্ড গমনার্থে তাকে দলে রাখা হয়নি।

১৯৫৭-৫৮ মৌসুমে অস্ট্রেলিয়া দল দক্ষিণ আফ্রিকা সফরে আসে। ওয়ান্ডারার্স টেস্টে তিনি তার সেরা খেলা উপহার দেন। ৭০ ও অপরাজিত ৬৪ রানের ইনিংস খেললেও তার দল শোচনীয় পরাজয়ের মুখোমুখি হয়। জ্যাকি ম্যাকগ্লিউ’র সাথে অত্যন্ত সাহসিকতাপূর্ণ খেলা উপহার দিয়েছিলেন।

ব্যক্তিগত জীবন
--------------

ক্রিকেট খেলার পাশাপাশি ফুটবল ও হকি খেলায় দক্ষ ছিলেন তিনি। ব্যক্তিগত জীবনে বিবাহিত ছিলেন কেন ফানস্টন। তার সন্তান গ্রাহাম ফানস্টন ১৯৭০-এর দশকে দক্ষিণ আফ্রিকায় প্রথম-শ্রেণীর ক্রিকেটে অংশ নিয়েছেন ও গ্রিকুয়াল্যান্ড ওয়েস্টে প্রধান চালিকাশক্তিতে পরিণত হয়েছিলেন। ১৫ এপ্রিল, ২০০৫ তারিখে ৭৯ বছর বয়সে কেপ টাউন এলাকায় কেন ফানস্টনের দেহাবসান ঘটে।

তথ্যসূত্র
---------

1. ↑  "Ken Funston"। www.cricketarchive.com। সংগ্রহের তারিখ ২০১২-০২-১৯।
2. ↑  Graham Funston at Cricket Archive

আরও দেখুন
---------

* রাসেল এনডিন
* ডাল্টন কনিংহাম
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

বহিঃসংযোগ
---------

* ইএসপিএনক্রিকইনফোতে কেন ফানস্টন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কেন ফানস্টন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
পারাকাস বয়নশিল্পের নমুনা
**পারাকাস সংস্কৃতি** দক্ষিণ আমেরিকার একটি প্রাচীন সংস্কৃতি। বর্তমান পেরুর পশ্চিমে দীর্ঘ প্রশান্ত মহাসাগরীয় উপকূলের দক্ষিণ অংশে *পারাকাস উপদ্বীপ* সংলগ্ন ইকা অঞ্চলে মোটামুটি খ্রিস্টপূর্ব ৯০০ থেকে ১০০ অব্দের মধ্যে বিকশিত যে সংস্কৃতির নজির পাওয়া যায়, তাই ঐতিহাসিকদের কাছে *পারাকাস সংস্কৃতি* নামে পরিচিত। পারাকাস উপদ্বীপে প্রাপ্ত ধ্বংসাবশেষগুলো থেকেই এই সংস্কৃতির মানুষের সম্পর্কে সবচেয়ে বেশি জানতে পারা গেছে। ১৯২০'র দশকে বিখ্যাত পেরুভীয় প্রত্নতত্ত্ববিদ হুলিও তেলিও প্রথম এই সংস্কৃতির বিষয়ে অনুসন্ধান চালান। বড় বড় কবরস্থানে একসাথে অনেক মৃতদেহর সৎকার করা, মৃতদেহকে মমি করে রাখা, জলসেচের জন্য কাটা খালের বিন্যাস, সোনা পিটিয়ে তৈরি অলঙ্কার ও মুখোশ, অবসিডিয়ান ছুরি, মৃৎপাত্র এবং উন্নত রঙীন ও জটিল বয়নশিল্প এই সংস্কৃতির বিশেষ বৈশিষ্ট্য।

ইকা উপত্যকা অঞ্চলে পারাকাস সংস্কৃতির মানুষদের বসবাস কালেই যতদূর সম্ভব উত্তর থেকে খ্রিস্টপূর্ব ১৫০ অব্দ নাগাদ এক নতুন সংস্কৃতির মানুষদের ঐ উপত্যকায় আগমণ ঘটে। এরপর অন্তত এক প্রজন্ম বা তার কিছু বেশি সময়কাল পারাকাস উপদ্বীপ ও ইকা উপত্যকা, দুই অঞ্চলেই এই দুই সংস্কৃতির মানুষই পাশাপাশি বসবাস করতে থাকে। এই নতুন সংস্কৃতির মানুষদের *টোপারা* বলে অভিহিত করা হয়। *পারাকাস* ও *টোপারা* সংস্কৃতির মধ্যে মিশ্রণের ফলেই পরবর্তী নাজকা সংস্কৃতির উদ্ভব ঘটে। পারাকাসদের সুক্ষ বয়নশিল্প ও মৃৎশিল্পের দক্ষতা এই নতুন সংস্কৃতিতেও গৃহীত হয়। যদিও পারাকাসদের বয়নশিল্পের যা কিছু নিদর্শন শুষ্ক উপকূল অঞ্চল থেকেই বেশি পাওয়া গেছে, সাম্প্রতিক গবেষণায় যথেষ্ট প্রমাণ পাওয়া গেছে যে এই সংস্কৃতির মানুষদের আন্দিজ পর্বতের উচ্চভূমিতেও যাতায়াত ছিল। সেখানেও তারা বসতি স্থাপনও করেছিল।

আরও দেখুন
---------

* আন্দীয় সভ্যতা
* নাজকা সংস্কৃতি
* নাজকা রেখা

তথ্যসূত্র
---------

1. ↑  Burger, Richard L. (2009). *The life and writings of Julio C. Tello: America's first indigenous archaeologist*. Iowa: University of Iowa Press. আইএসবিএন ৯৭৮-১-৫৮৭২৯-৭৮৩-০. পৃঃ - ১, ২৮, ৩৭ - ৩৮।
2. ↑  Paracas textile.  ওয়েব্যাক মেশিনে আর্কাইভকৃত ২০ নভেম্বর ২০১০ তারিখে *The British Museum*. সংগৃহীত ১৬ জুলাই, ২০১৫।
**রাজু খাদকা** (নেপালি: राजु खड्का; জন্ম ১১ সেপ্টেম্বর ১৯৭৫) হলেন একজন ক্রিকেটার। সে একজন অল-রাউন্ডার। রাজু একজন ডান-হাঁতি ব্যাটসম্যান এবং একজন ডান-হাঁতি মিডিয়াম-ফাস্ট বোলার। ১৯৯৬ সালের সেপ্টেম্বরে তার নেপালের হয়ে অভিষেক হয় বাংলাদেশের বিরুদ্ধে।

রাজু নেপালের প্রথম ক্রিকেট খেলয়াড় হিসেবে আন্তর্জাতিক শতক বা সেঞ্চুরি করেন। ২০০৩ সালের মার্চ মাসে ২০০৩ এসিসি এমার্জিং ন্যাশন্স টুর্নামেন্ট এ ভুটানের বিরুদ্ধে ১০৫ রান়ে অপরাজিত থাকেন ৫০ বলে।

জীবনী
-----

১৯৭৫ সালে নেপালে রাজুর জন্ম হয়। রাজু প্রথমে নেপালের হয়্র ১৯৯৬ এসিসি ট্রফি খেলেন। এই ট্রফিটি মালয়েশিয়ায় অনুষ্ঠিত হয়। রাজু ১৯৯৮, ২০০০ এবং ২০০২ সালের এসিসি ট্রফিতে অংশগ্রহণ করেন।

২০০৪ সালে ২০০৪ আইসিসি কন্টিনেন্টাল চ্যাম্পিয়নশিপ এ আরব আমিরাত এবং মালয়েশিয়ার বিরুদ্ধে তার প্রথম শ্রেণীর ক্রিকেট এ রাজুর অভিষেক হয়। তারর সে কুলালালামপুর এ অনুষ্ঠিত ২০০৪ এসিসি ট্রফি খেলেছেন। এসিসি ফাস্ট ট্রাক কান্ট্রিস টুর্নামেন্ট এ সিঙাপুর এবং সংযুক্ত আরব আমিরাতের বিরুদ্ধে খেলেন। সর্বশেষ সে নেপালের হয়ে সংযুক্ত আরব আমিরাতের বিরুদ্ধে খেলেছেন।

কোচ হিসেবে
----------

বর্তমানে সে লিটল ফ্লাওয়ার স্কুলে ক্রিঢ়া শিক্ষক হিসেবে দায়িত্ব পালন করছেন।

তথ্যসূত্র
---------

1. ↑
2. ↑
3. ↑
4. ↑  Scorecard of Nepal v UAE, 21 July 2002 at CricketArchive
**পারাভুর** (ইংরেজি: Paravur) ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১০°০৮′৫১″ উত্তর ৭৬°১৩′৪৪″ পূর্ব﻿ / ﻿১০.১৪৭৫৬০৯° উত্তর ৭৬.২২৮৯৩৯৫° পূর্ব﻿ / 10.1475609; 76.2289395। সমুদ্র সমতল হতে এর গড় উচ্চতা হল ১০ মিটার (৩২ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে পারাৱুর শহরের জনসংখ্যা হল ৩১,৫০৩ জন। এর মধ্যে পুরুষ ৪৭.৮% এবং নারী ৫২.২%।

এখানে সাক্ষরতার হার ৯৬.৭৫%। পুরুষদের মধ্যে সাক্ষরতার হার ৯৭.৮% এবং নারীদের মধ্যে এই হার ৯৫.৮%। সারা ভারতের সাক্ষরতার হার ৫৯.৫%, তার চাইতে পারাৱুর এর সাক্ষরতার হার বেশি।

এই শহরের জনসংখ্যার ৮.১২% হল ৬ বছর বা তার কম বয়সী।

তথ্যসূত্র
---------

1. ↑  "Paravur"। সংগ্রহের তারিখ সেপ্টেম্বর ২৪,২০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "ভারতের ২০১১ সালের আদম শুমারি"। সংগ্রহের তারিখ সেপ্টেম্বর ২৪, ২০১৫।

|  |  |
| --- | --- |
|  | *এই নিবন্ধটি ভারতের কেরল রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**কেনেথ আর্নেস্ট পালমার** (ইংরেজি: Ken Palmer; জন্ম: ২২ এপ্রিল, ১৯৩৭) হ্যাম্পশায়ারের উইনচেস্টার এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন। ১৯৬৫ সালে সংক্ষিপ্ত সময়ের জন্য ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে মাঝারিসারিতে ব্যাটিং করতেন **কেন পালমার**।

কাউন্টি ক্রিকেট
---------------

১৯৫৫ থেকে ১৯৬৯ সাল পর্যন্ত প্রথম-শ্রেণীর ইংরেজ কাউন্টি ক্রিকেটে সমারসেটের পক্ষে খেলেছেন। এ সময়ে দলের বিশ্বস্ত অল-রাউন্ডারের মর্যাদা পেয়েছিলেন। ডানহাতে মাঝারিসারির ব্যাটসম্যানের ভূমিকায় অবতীর্ণ হতেন ও ক্ষিপ্রগতিসম্পন্ন ভঙ্গীমা নিয়ে ফাস্ট-মিডিয়াম বোলিং করতেন। ১৯৬১ সালে স্বর্ণালী মৌসুম অতিবাহিত করেন কেন পালমার। ১০০০ রান ও ১০০ উইকেট লাভের ন্যায় ডাবল লাভের কৃতিত্ব প্রদর্শন করেন তিনি।

টেস্ট ক্রিকেট
-------------

১২ ফেব্রুয়ারি, ১৯৬৫ তারিখে দক্ষিণ আফ্রিকার বিপক্ষে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯৬৪-৬৫ মৌসুমে ইংরেজ দল দক্ষিণ আফ্রিকা গমন করে। ঐ সফরে জন প্রাইস, ডেভিড ব্রাউন ও টম কার্টরাইটের ন্যায় বোলারেরা আঘাতের কবলে পড়লে তাকে দলে অন্তর্ভুক্ত করা হয়। এ সময়ে তিনি জোহেন্সবার্গে প্রশিক্ষণ নিচ্ছিলেন। ফলে পোর্ট এলিজাবেথে অনুষ্ঠিত সিরিজের পঞ্চম টেস্টে তার খেলায় অংশগ্রহণের সুযোগ হয়।

আম্পায়ারিত্ব
-------------

ক্রিকেট খেলা থেকে অবসর গ্রহণের পর ১৯৭২ সালে আম্পায়ার হিসেবে খেলা পরিচালনার জন্য মনোনীত হন। এরপর ১৯৭৭ থেকে ২০০১ সময়কালে আন্তর্জাতিক ক্রিকেট অঙ্গনে আম্পায়ারের দায়িত্ব পালন করেন। এ সময়ে ২২টি টেস্ট ও ২৩টি একদিনের আন্তর্জাতিক খেলা পরিচালনা করেছেন। জুন, ১৯৮৭ সালে ইংল্যান্ড-পাকিস্তানের মধ্যকার টেস্টে পরিচালনার মাধ্যমে আম্পায়ার হিসেবে অভিষেক ঘটে তার।

ব্যক্তিগত জীবন
--------------

কেন পালমারের ভাই রয় পালমারও সমারসেটের প্রতিনিধিত্ব করাসহ প্রথম-শ্রেণীর ক্রিকেট ও টেস্ট খেলায় আম্পায়ারিত্ব করেছেন। তার সন্তান গ্যারি পালমার সমারসেটের পক্ষে অল-রাউন্ডার হিসেবে খেলেছেন।

তথ্যসূত্র
---------

1. ↑  "When Winston won it for Windies"। *ESPN Cricinfo*। সংগ্রহের তারিখ ২৪ এপ্রিল ২০১৮।
2. ↑  "Ken Palmer"। www.cricketarchive.com। সংগ্রহের তারিখ ২০১২-০৭-২৮।

আরও দেখুন
---------

* রয় পালমার
* ইংরেজ টেস্ট ক্রিকেটারদের তালিকা
* আম্পায়ার ও রেফারিদের আন্তর্জাতিক তালিকা
* একদিনের আন্তর্জাতিক ক্রিকেট আম্পায়ারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ
---------

* ইএসপিএনক্রিকইনফোতে কেন পালমার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কেন পালমার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**প্রথম মহম্মদ মহবত খানজী** (মৃত্যু- ২রা ডিসেম্বর, ১৭৭৪) জুনাগড় রাজ্যের দ্বিতীয় ও চতুর্থ নবাব ছিলেন।

সংক্ষিপ্ত জীবনী
---------------

প্রথম মহম্মদ মহবত খানজী জুনাগড় রাজ্যের প্রথম নবাব প্রথম মহম্মদ বাহাদুর খানজীর জ্যৈষ্ঠ পুত্র ছিলেন। ১৭৫৮ খ্রিস্টাব্দের ২৮শে সেপ্টেম্বর তারিখে পিতার মৃত্যুর পর তিনি সিংহাসনে আরোহণ করেন। ১৭৬০ খ্রিস্টাব্দে তার মাতুল মুজফফর খানজী তাকে সিংহাসনচ্যূত করে বন্দী করেন কিন্তু ১৭৬২ খ্রিষ্টাব্দে রাধনপুর রাজ্যের নবাব দ্বিতীয় জওয়ান মর্দ খান মুজফফর খানজীকে পরাজিত করে জুনাগড় রাজ্যকে নিজের রাজ্যভুক্ত করলে প্রথম মহম্মদ মহবত খানজী কারাগার থেকে মুক্তিলাভ করেন। তার প্রথমা পত্নী বিবি সর্দার বখতা বেগম ছিলেন দ্বিতীয় জওয়ান মর্দ খানের কন্যা। তার দ্বিতীয় পত্নী বিবি সজ্জন কুঁভেরবার গর্ভে ভূমিষ্ঠ তার একমাত্র পুত্র প্রথম মহম্মদ হামিদ খানজী জুনাগড় রাজ্যের ২রা ডিসেম্বর, ১৭৭৪ খ্রিস্টাব্দে তার মৃত্যুর পর পঞ্চম নবাব হিসেবে সিংহসনে আরোহণ করেন।

তথ্যসূত্র
---------

1. ↑  Christopher Buyers। "Junagadh, The Babi Dynasty"। *www.royalark.net*। সংগ্রহের তারিখ ২৪ জানুয়ারি ২০১৫।

|
|  |
| পূর্বসূরীপ্রথম মহম্মদ বাহাদুর খানজী | **প্রথম মহম্মদ মহবত খানজী  জুনাগড় রাজ্যের দ্বিতীয় নবাব** | উত্তরসূরীমুজফফর খানজী |
|

|
|  |
| পূর্বসূরীমুজফফর খানজী | **প্রথম মহম্মদ মহবত খানজী  জুনাগড় রাজ্যের চতুর্থ নবাব** | উত্তরসূরীপ্রথম মহম্মদ হামিদ খানজী |
|

| * দে
* স
জুনাগড় রাজ্য |
| --- |
| নবাব | 
* ১) প্রথম মহম্মদ বাহাদুর খানজী
* ২) প্রথম মহম্মদ মহবত খানজী
* ৩) মুজফফর খানজী
* ৪) প্রথম মহম্মদ মহবত খানজী
* ৫) প্রথম মহম্মদ হামিদ খানজী
* ৬) দ্বিতীয় মহম্মদ বাহাদুর খানজী
* ৭) দ্বিতীয় মহম্মদ হামিদ খানজী
* ৮) দ্বিতীয় মহম্মদ মহবত খানজী
* ৯) তৃতীয় মহম্মদ বাহাদুর খানজী
* ১০) মহম্মদ রসুল খানজী
* ১১) তৃতীয় মহম্মদ মহবত খানজী

 |  |
| সম্পর্কিত | 
* বাবি রাজবংশ
* ভারতে জুনাগড়ের অন্তর্ভুক্তি
* শাহ নওয়াজ ভুট্টো
* ভপ্পলা পঙ্গুন্নি মেনন
* সমলদাস গান্ধী

 |
|  |
| --- |
|  |
| তালিকা
পূর্বাঞ্চল
* মুঘলাই
* মুহাজির
* পাঞ্জাবি
	+ সারাইকি
	+ লাহোরি
* সিন্ধি
* পারসি

পশ্চিমাঞ্চল
* বালুচ
* হুঞ্জা
* পশতু

, উত্তরাঞ্চল
* চিত্রালি
* হুনজা
* কালাশ
* কাশ্মীরি

বিদেশী এবং মিশ্র
* বালতি
* পাকিস্তানি চীনা
 |
| তালিকা
* প্রধান খাবার
* রুটি
* Condiments
* স্ন্যাকস
* স্যুপ এবং স্ট্যু
* মশলা
* মিষ্টি এবং মিষ্টান্ন
 |
| তালিকা
* হান্ডি
* কড়াই
* তন্দুর
* তাভা
 |
| তালিকা
* ইতিহাস
* সৌজন্যতা
* পাকিস্তানি প্যাক
 |
| * পাকিস্তান প্রবেশদ্বার
* খাদ্য প্রবেশদ্বার
 |

পারসি রন্ধনশৈলী বলতে ভারত ও পাকিস্তানের পারসিদের ঐতিহ্যবাহী রন্ধনশৈলীকে বোঝায়।

প্রাথমিক খাবার
--------------

পারসি মধ্যাহ্নভোজের মৌলিক বৈশিষ্ট্য হল ভাত, মসুর ডাল বা তরকারি দিয়ে খাওয়া। তরকারি সাধারণত *রাসের* চেয়ে ঘন হয় নারকেল এবং *রস* ছাড়াই তৈরি করা হয়। রাতের খাবার প্রায়ই আলু বা অন্যান্য উদ্ভিজ্জ তরকারি সহ একটি মাংসের পদ দিয়ে করা হয়ে থাকে। *কচুম্বার* (একটি ধারালো পেঁয়াজ-শসার সালাদ) বেশিরভাগ খাবারের সাথে থাকে।

জনপ্রিয় পারসি পদের মধ্যে রয়েছে:

১. *চিকেন ফারচা* (ভাজা মুরগি ক্ষুধাদায়ক বস্তু)

২. *ধানসাক* (ভেড়া, মাটন, ছাগল, মুরগি বা সবজি মিশ্রিত মসুর ডাল বা তূর ডাল ঝোলে বাদামী চালের সাথে পরিবেশন করা হয়)

৩. *পাত্রা নি মাছি* (মাছ - পমফ্রেট বা সুরমাই সবুজ নারকেলের চাটনি দিয়ে ভারি করে কলা পাতায় মুড়িয়ে - ভাপে রান্না করা হয়।)

৪. *সালি মুরগি* (মিহি ভাজা ম্যাচস্টিক আলু দিয়ে মশলাদার মুরগি)

৫. *সাস নি মাচ্চি* (সাদা সসে পমফ্রেট মাছ-মাংস সহ হলুদ ভাত)

৬. *কলমি নো প্যাটিও* (মশলাদার টমেটো কারিতে চিংড়ি)

৭. *জর্দালু সালি বটি* (একটি পেঁয়াজের মধ্যে হাড়বিহীন মাটন ও এপ্রিকট এবং ভাজা ম্যাচস্টিক আলু দিয়ে টমেটো সস)

৮. *খিচড়ি* (তুর ডাল বা মুগ ডালের সাথে ভাত)

৯. *তমোতা নি রাস চাবল* (সাদা ভাত ও টমেটো সস সহ মাটন কাটলেট)

পারসিদের মধ্যেও জনপ্রিয়, কিন্তু অন্যত্র কম, সাধারণ পারসি *ইদা* (ডিম) খাবার, যার মধ্যে রয়েছে *আকুরি* (মশলা দিয়ে মাখানো ডিম) এবং *পোরা* ("পারসি" অমলেট)। এছাড়াও, ওকড়া, টমেটো, আলু এবং অন্যান্য সবজিগুলি প্রায়শই উপরে ডিম দিয়ে রান্না করা হয়।

১৯৩০-এর দশকে মুম্বাই বা দক্ষিণ গুজরাতের অনেক গ্রামে ঐতিহ্যবাহী প্রাতঃরাশের মধ্যে ছিল *খুরচান* (মশলাদার ঝোপে আলু দিয়ে রান্না করা অফাল মাংস), এবং সর্বব্যাপী গভীর-ভাজা, ভাজা বা অর্ধ-ভাজা ডিমের কিছু রূপ। কৃষিজীবী সম্প্রদায়গুলিতে, এটি প্রায়শই গাছ থেকে সরাসরি প্রচুর পরিমাণে নারকেল তাড়ি দিয়ে ধুয়ে ফেলা হত।

যদিও অদূর অতীতে, শাকসবজিকে 'দরিদ্র জনগোষ্ঠীর খাদ্য' হিসাবে বিবেচনা করা হত, তবে বর্তমানে হালকা খাওয়া, লাল-মাংস ও এমনকি নিরামিষ খাওয়ার প্রবণতা রয়েছে।

তথ্যসূত্র
---------

1. ↑  Jamshed Kapadia, Rita (১৯৯৯-০৬-০২)। "Parsi Cuisine"। *Parsi Cuisine* (ইংরেজি ভাষায়)। ২০২২-০৭-২৯ তারিখে মূল থেকে আর্কাইভ করা। সংগ্রহের তারিখ ২০২২-০৭-০৪।
2. ↑  Bakshi, Priyaja (২০২২-০৬-০২)। "5 Non-Veg Recipes That'll Make You Fall In Love With Parsi Cuisine"। *NDTV Food* (ইংরেজি ভাষায়)। সংগ্রহের তারিখ ২০২২-০৭-০৪।
**কৈলাসচন্দ্র বিদ্যাভূষণ** (২৫ অগ্রহায়ণ, ১২৬৬—২৭ ফাল্গুন, ১৩০৯) একজন বাঙালি পণ্ডিত, সম্পাদক ও সংগীত বিশেষজ্ঞ।

প্রারম্ভিক জীবন
---------------

১২৬৬ বঙ্গাব্দের ২৫শে অগ্রহায়ণ হাওড়া জেলার অন্তর্গত সাতরাগাছির প্রসিদ্ধ পণ্ডিত বংশে তাঁর জন্ম হয়। তার পিতার নাম নন্দলাল বিদ্যারত্ন। তিনি ছিলেন পিতার মধ্যম পুত্র। তার পিতামহ নৈয়ারিক পণ্ডিত হলধর ন্যায়রত্ন মহাশয়। পিতামহের টোলে ভারতবর্ষের বিভিন্ন স্থান থেকে ছাত্র পড়তে আসতেন। কৈলাসচন্দ্র কলকাতায় মাতামহ কাশীনাথ তর্কবাগীশ মহাশয়ের বাড়িতে থেকে সংস্কৃত কলেজে পড়তেন। তিনি এম এ পরীক্ষায় কৃতিত্বের সাথে উত্তীর্ণ হন ও ডাফ কলেজের সংস্কৃত অধ্যাপকের পদে নিযুক্ত হন।

অবদান
-----

বিখ্যাত সোমপ্রকাশ পত্রিকার সম্পাদক পণ্ডিত দ্বারকানাথ বিদ্যাভূষণের মৃত্যুর পরে কৈলাসচন্দ্র তাঁর পুত্রদের কাছ থেকে সোমপ্রকাশ পত্রিকার সত্ত্ব কিনে নেন ও সম্পাদনা করতে থাকেন। সংগীত শাস্ত্রেও তার বিশেষ নৈপুণ্য ছিল। তিনি একজন বিখ্যাত মাৰ্দ্দঙ্গিকও ছিলেন। পণ্ডিত কৈলাসচন্দ্র ১৩০৯ বঙ্গাব্দের ২৭শে ফান্তুন মারা যান।

তথ্যসূত্র
---------

1. ↑  Ghosha, Śaurīndrakumāra (১৯৮৩)। *Sāhityasebaka-mañjushā: granthakāra Caritābhidhāna*। Sāhityaloka।
2. 1 2  "পাতা:জীবনীকোষ-ভারতীয় ঐতিহাসিক-দ্বিতীয় খণ্ড.pdf/২৬৬ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-১০-২৬।
**কৈশিকনালী** হল একটি ছোট রক্তনালী যার ব্যাস ৫ থেকে ১০ মাইক্রোমিটার (μm) এবং এন্ডোথেলিয়াল কোষে পুরু একটি প্রাচীর থাকে। এগুলো শরীরের ক্ষুদ্রতম রক্তনালী: তারা অ্যান্টেরিওলস এবং ভেন্যুলের মধ্যে রক্ত পৌঁছে দেয়। এই মাইক্রোভ্যাসেলগুলি চারপাশের আন্তঃসম্পর্কীয় তরল দিয়ে অনেক পদার্থের বিনিময় করার স্থান । যে পদার্থ বাহিরে চলে যায় সেগুলির মধ্যে রয়েছে পানি, অক্সিজেন এবং গ্লুকোজ ; প্রবেশ করা পদার্থের মধ্যে রয়েছে পানির (দূরবর্তী অংশ), কার্বন ডাই অক্সাইড, ইউরিক অ্যাসিড, ল্যাকটিক অ্যাসিড, ইউরিয়া এবং ক্রিয়েটিনিন।

প্রাথমিক ভ্রূণের বিকাশের সময়  ভাস্কুলোজেনেসিসের মাধ্যমে নতুন কৈশিকনালী গঠিত হয়, রক্তনালী গঠনের প্রক্রিয়াটি এন্ডোথেলিয়াল কোষের *ডি নভো* উৎপাদনের মাধ্যমে ঘটে যা পরে ভাসকুলার টিউব তৈরি করে।  অ্যাঞ্জিওজেনেসিস শব্দটি প্রাক-বিদ্যমান রক্তনালী এবং ইতিমধ্যে উপস্থিত এন্ডোথেলিয়াম যা বিভক্ত করে তা থেকে নতুন কৈশিকনালী্র গঠনকে বোঝায়।

কাঠামো
------

একটি কৈশিকের ডায়াগ্রাম
ধমনির মাধ্যমে হৃৎপিণ্ড থেকে রক্ত প্রবাহিত হয় যা শাখা এবং ধমনুতে সংকীর্ণ হয় এবং এরপরে আরও কৈশিকনালীগুলিতে শাখা করে যেখানে পুষ্টি এবং বর্জ্যগুলি আদান-প্রদান করা হয়। এরপরে কৈশিকগুলি ভেন্যুল হয়ে যায় এবং প্রশস্ত হয়, যার ফলস্বরূপ তা শিরাতে পরিণত হয়, যা ভিনে ক্যাভির মাধ্যমে রক্তকে আবার হৃদপিণ্ডে ফিরিয়ে দেয়।

তথ্যসূত্র
---------

1. ↑  Maton, Anthea; Jean Hopkins; Charles William McLaughlin; Susan Johnson; Maryanna Quon Warner; David LaHart; Jill D. Wright (১৯৯৩)। *Human Biology and Health*বিনামূল্যে নিবন্ধন প্রয়োজন। Englewood Cliffs, New Jersey: Prentice Hall। আইএসবিএন 978-0-13-981176-0। [*পৃষ্ঠা নম্বর প্রয়োজন*]
2. ↑  "Embryological variation during nematode development"। *www.wormbook.org*।
3. ↑  John S. Penn (১১ মার্চ ২০০৮)। *Retinal and Choroidal Angiogenesis*। Springer। পৃষ্ঠা 119–। আইএসবিএন 978-1-4020-6779-2। সংগ্রহের তারিখ ২৬ জুন ২০১০।
4. ↑  "Endoderm – Developmental Biology – NCBI Bookshelf"। সংগ্রহের তারিখ ২০১০-০৪-০৭।
**ডা.রাজেন্দ্রচন্দ্র দত্ত**, সংক্ষেপে **ডা. রাজেন্দ্র দত্ত**  (ইংরেজি: Dr Rajendrachandra Dutta ) (অক্টোবর, ১৮১৮ - ৫ জুন, ১৮৮৯) ভারতবর্ষে হোমিওপ্যাথিক চিকিৎসার প্রথম প্রচারক এবং বাংলায় হোমিওপ্যাথিক চিকিৎসার প্রসারে তার দান ছিল অবিস্মরণীয়।

জন্ম ও শিক্ষা জীবন
------------------

রাজেন্দ্রচন্দ্রের জন্ম ১৮১৮ খ্রিস্টাব্দের অক্টোবর মাসে কলকাতার বহুবাজারের (বর্তমানে ওয়েলিংটন স্কোয়ার) বিখ্যাত অক্রুর দত্ত পরিবারে। তবে এই দত্ত পরিবারের আদি নিবাস ছিল হুগলি জেলার সোনাটিকরি গ্রামে। রাজেন্দ্র অক্রুর দত্তের প্রপ্রৌত্র ছিলেন। অল্প বয়সে তার পিতৃবিয়োগ হলে তিনি তার কাকা দুর্গাচরণের কাছেই প্রতিপালিত হন। পড়াশোনা কলকাতার  হিন্দু কলেজে। এখানে তার সহপাঠী ছিলেন প্রখ্যাত ভারতীয় শিক্ষাবিদ ও পণ্ডিত রামতনু লাহিড়ী। ছাত্রাবস্থায় ডিরোজিওর প্রভাবাধীনে মূর্তিপূজার বিরোধী হয়ে ওঠেন। এরপর কলকাতা মেডিক্যাল কলেজে কিছুদিন পড়াশোনা করেন।

কর্মজীবন
--------

ডা. দুর্গাচরণ বন্দ্যোপাধ্যায়ের সহায়তায় প্রথমে নিজের বাড়িতে রাজেন্দ্রচন্দ্র দাতব্য অ্যালোপ্যাথিক ডিসপেন্সারি খোলেন। কিন্তু পরবর্তীতে হোমিওপ্যাথিক চিকিৎসা শুরু করেন। ১৮৬১ খ্রিস্টাব্দে এই চিকিৎসায় বেশ খ্যাতি অর্জন করেন। তিনি কয়েকটি কঠিন রোগের হোমিওপ্যাথিক চিকিৎসার ফলাফল সম্পর্কে তৎকালীন প্রখ্যাত অ্যালোপ্যাথিক চিকিৎসক ডা. মহেন্দ্রলাল সরকারকে দেখান। মহেন্দ্রলালের ধ্যানধারণা আমূল পরিবর্তন হয়, শেষে রাজেন্দ্রচন্দ্রের উপদেশে মহেন্দ্রলাল সরকার অ্যালোপ্যাথিক চিকিৎসা ছেড়ে হোমিওপ্যাথিক পদ্ধতিতে চিকিৎসা শুরু করেন। দেশে প্রথম হোমিওপ্যাথিক হাসপাতাল ও দাতব্য চিকিৎসালয়ের পত্তন করেন তিনি। তিনি বহু হোমিও ব্যবসায়-প্রতিষ্ঠানের সঙ্গে যুক্ত ছিলেন। পেশায় ও ব্যবসায় অর্জিত অর্থের অধিকাংশ দরিদ্রদের সেবায়, শিক্ষাবিস্তারে এবং নিজের একটি প্রথম শ্রেণির লাইব্রেরি গঠনে ব্যয় করেছেন। ১৮৫৩ খ্রিস্টাব্দে কলকাতায় মেট্রোপলিটন ইনস্টিটিউটশন স্থাপনে তিনি রাধাকান্ত দেব, দেবেন্দ্রনাথ ঠাকুর, আশুতোষ দেব প্রমুখের অন্যতম সহযোগী ছিলেন। এছাড়া তিনি দেশীয় শিল্প-প্রতিষ্ঠায় বিশেষ আগ্রহী ছিলেন। 
ব্রিটিশ ইন্ডিয়ান অ্যাসোসিয়েশন ও ভারতীয় জাতীয় কংগ্রেস প্রতিষ্ঠার তিনি অন্যতম উদ্যোক্তা ছিলেন।

মৃত্যু
------

ডা. রাজেন্দ্রচন্দ্র দত্ত ১৮৮৯ খ্রিস্টাব্দের ৫ জুন কলকাতায় পরলোক গমন করেন।

তথ্যসূত্র
---------


উইকিমিডিয়া কমন্সে **রাজেন্দ্রচন্দ্র দত্ত** সংক্রান্ত মিডিয়া রয়েছে।

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৪৪, আইএসবিএন ৯৭৮-৮১-৭৯৫৫-১৩৫-৬
2. ↑  "রাজেন্দ্র দত্ত ১৮১৮-১৮৮৯ (ইংরাজীতে)"। সংগ্রহের তারিখ ২০২১-০৬-০৫।
3. ↑  "ড.বাবু রাজেন্দ্রলাল দত্ত ১৮১৮-১৮৮৯(ইংরাজীতে)"। সংগ্রহের তারিখ ২০২১-০৬-০৫।
***স্যার কৈলাসচন্দ্র বসু ( English : Sir Kailash Chandra Bose)*** (২৬ ডিসেম্বর ১৮৫০ — ১৯ জানুয়ারি ১৯২৭) ভারতের চিকিৎসাশাস্ত্রে পরম হিতকারী খ্যাতনামা ব্যক্তিত্ব। ভারতের প্রথম স্যার উপাধিপ্রাপ্ত চিকিৎসক।

জন্ম ও প্রারম্ভিক জীবন
----------------------

কৈলাশচন্দ্রের জন্ম কলকাতার সিমলার বসুপরিবারে। বাবু মধুসূদন বসুর দ্বিতীয় সন্তান ছিলেন তিনি। ওরিয়েন্টাল সেমিনারিতে পড়াশোনা শেষ করে ১৮৭৪ খ্রিস্টাব্দে কলকাতা মেডিক্যাল কলেজ হতে ডাক্তারি পাশ করে ক্যাম্পবেল হাসপাতালে রেসিডেন্ট মেডিক্যাল অফিসার হন।

কর্মজীবন
--------

কিন্তু ভাইয়ের পরামর্শে সরকারি চাকরি পরিত্যাগ করে প্রাইভেট প্র্যাকটিশ শুরু করেন এবং এমন সুনাম অর্জন করেন যে, বাংলায় অগ্রণী চিকিৎসক হিসাবে বিশেষ করে অবস্থাপন্ন মাড়োয়ারি সম্প্রদায়ের মাঝে অল্প দিনেই স্থান করে নেন। চিকিৎসাক্ষেত্রে নিজের চেষ্টায় প্রভূত উন্নতি সাধনও করেছেন। বহু জনহিতকর কাজে এগিয়ে এসে নিজ উপার্জিত অর্থ ব্যয় করেন। প্রধানত তারই প্রচেষ্টায় বাংলায় পশুচিকিৎসা কলেজ ও হাসপাতাল এবং ট্রপিক্যাল মেডিসিন স্কুলের জন্য অর্থ সংগৃহীত হয়েছিল। এছাড়া কলকাতা মেডিক্যাল স্কুল, সোদপুর, পিঞ্জরাপোল, কুষ্ঠনিবাস প্রভৃতির তিনি অন্যতম প্রতিষ্ঠাতা। কলকাতা মেডিক্যাল সোস্যাইটি, ভারতীয় মেডিক্যাল কংগ্রেসের সহ-সভাপতি, কলকাতা মিউনিসিপ্যালিটির কমিশনার এবং অবৈতনিক প্রেসিডেন্সী ম্যাজিস্ট্রেট ছিলেন।

সম্মাননা
--------

অবিভক্ত বাংলায় চিকিৎসাক্ষেত্রে তার অসামান্য কাজের স্বীকৃতিতে বহু সম্মানে সম্মানিত হয়েছেন কৈলাসচন্দ্র বসু।

* ১৮৯৫ খ্রিস্টাব্দে তিনি রায়বাহাদুর খেতাব পান। ১৯০০ খ্রিস্টাব্দে সি.আই.ই সম্মানে ভূষিত হন।
* ১৯০৪ খ্রিস্টাব্দে কলকাতা বিশ্ববিদ্যালয়ের ফেলো হন।
* ১৯১০ খ্রিস্টাব্দে জনসেবার স্বীকৃতি স্বরূপ 'কাইজার-ই-হিন্দ' স্বর্ণপদক লাভ করেন।
* ১৯১৬ খ্রিস্টাব্দে ভারতীয় ডাক্তারদের মধ্যে তিনিই প্রথম 'স্যার' উপাধি দ্বারা সম্মানিত হন।

মৃত্যু
------

কৈলাশচন্দ্র বসু ১৯২৭ খ্রিস্টাব্দের ১৯ শে জানুয়ারি মৃত্যুবরণ করেন।

তথ্যসূত্র
---------

1. ↑  "পাতা:জীবনীকোষ-ভারতীয় ঐতিহাসিক-দ্বিতীয় খণ্ড.pdf/২৬৬ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-১০-২৬।

* সুবোধচন্দ্র ও অঞ্জলি বসু সম্পাদিত সাহিত্য সংসদ,কলকাতা প্রকাশিত সংসদ বাঙালি চরিতাভিধান প্রথম খণ্ড পঞ্চম সংস্করণ তৃতীয়মুদ্রণ পৃষ্ঠা সংখ্যা ১৬৪ দ্রষ্টব্য।
* The Indian Medical Gezette.1927
**খাজা আহমেদ** (১৯২০-১৯৭৬) বাংলাদেশ আওয়ামী লীগের রাজনীতিবিদ, সাংবাদিক, মুক্তিযুদ্ধের  সংগঠক ও সাবেক সংসদ সদস্য।

জন্ম ও প্রাথমিক জীবন
--------------------

খাজা আহমেদ ১৯২০ সালে ফেনীতে এক সম্ভ্রান্ত পরিবারে জন্মগ্রহণ করেন। তিনি ফেনী হাইস্কুলে(বর্তমানে ফেনী সরকারি পাইলট উচ্চ বিদ্যালয়) পড়ালেখা করেন।

রাজনৈতিক ও কর্মজীবন
-------------------

খাজা আহমেদ ১৯৩০ সালে ভারতীয় জাতীয় কংগ্রেসের ঘোষিত ভারতের স্বাধীনতা আন্দোলনে যোগদান করেন। ১৯৪০ সালে তিনি মুসলিম লীগে যোগদান করে ফেনীর সাধারণ সম্পাদক নির্বাচিত হন। তিনি বৃটিশবিরোধী আন্দোলন, ভারতীয় মুসলমানদের স্বাধিকার আন্দোলন, পাকিস্তান আন্দোলন, ১৯৫২ সালের ভাষা আন্দোলন, ১৯৭১ সালের মুক্তিযুদ্ধসহ সকল আন্দোলনে সক্রিয় অংশগ্রহণ করেন। ১৯৪৬ সালে তার সম্পাদনায় ফেনী থেকে সাপ্তাহিক সংগ্রাম নামে পত্রিকাটি প্রকাশিত হয়। ১৯৪৬ সালে তিনি বারাহিপুর ইউনিয়ন কাউন্সিলের সদস্য নির্বাচিত হন। ১৯৫০ সালে প্রতিষ্ঠিত পূর্ব পাকিস্তান যুবলীগের তিনি প্রতিষ্ঠাতা ভাইস প্রেসিডেন্ট এবং ১৯৫২ সালে প্রতিষ্ঠিত পাকিস্তান গণতন্ত্রী দলের কার্যনির্বাহী পরিষদের সদস্য ছিলেন।

১৯৫৪ সালে যুক্তফ্রন্ট থেকে প্রাদেশিক পরিষদের সদস্য, ১৯৭০ সালে আওয়ামী লীগের মনোনয়নে এমএনএ নির্বাচিত হন তিনি। ১৯৭৩ সালে তিনি বাংলাদেশের প্রথম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন।

তিনি ১৯৬৩ সালে ফেনী মহকুমা আওয়ামী লীগের প্রথম সাধারণ সম্পাদক ও ১৯৬৪-১৯৭৩ সাল পর্যন্ত ফেনী মহকুমা আওয়ামী লীগের সভাপতি ছিলেন। তিনি ছিলেন জেলা গভর্নর।

মুক্তিযুদ্ধের সংগঠক
-------------------

১৯৭১-এর ২৬ মার্চ তার নেতৃত্বে গঠিত মুক্তিযোদ্ধাদের দ্বারা ফেনীতে অবস্থানরত ১৪০০ পাঞ্জাব রেজিমেন্টের বিরুদ্ধে সর্বপ্রথম প্রত্যক্ষ মুক্তিযুদ্ধ ফেনীতে শুরু হয়। ওই তারিখেই তিনি ত্রিপুরা রাজ্যের তৎকালীন মুখ্যমন্ত্রী সচিন্দ্র লাল সিংয়ের সঙ্গে মুক্তিকামী বাঙালিদের পক্ষে যোগাযোগ স্থাপন করেন। তার সুযোগ্য নেতৃত্বে ফেনী এলাকা সর্বপ্রথম ৬ ডিসেম্বর ১৯৭১ মুক্ত হয়। মরহুম খাজা আহমদ ভারত সরকার এবং প্রবাসী বাংলাদেশ সরকারের সাহায্য ব্যতিরেকে ৪টি রিক্রুটিং
মরহুম খাজা আহমদ পূর্বাঞ্চল মুক্তিফ্রন্টের সদস্য, আঞ্চলিক মুক্তিফ্রন্টের অর্থ কমিটির চেয়ারম্যান, মুক্তাঞ্চলের পরিচালক ছিলেন।

মৃত্যু
------

খাজা আহমেদ ২৯ মে ১৯৭৬ সালে ঢাকা মেডিকেল কলেজ হাসপাতালে মৃত্যুবরণ করেন।

আরও দেখুন
---------

* প্রথম জাতীয় সংসদ সদস্যদের তালিকা (১৯৭৩)

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।
2. 1 2 3 4 5 6  হোসেন, মোস্তফা (২৯ মে ২০১৪)। "ফেনীর রাজা খাজা আহমদ নেই"। *দৈনিক বাংলাদেশ প্রতিদিন*। সংগ্রহের তারিখ ২৯ ফেব্রুয়ারি ২০২০।
**খোরশেদ রুস্তমজী মেহেরমজী** (এই শব্দ সম্পর্কেউচ্চারণ (সাহায্য·তথ্য); গুজরাটি: ખેરશેદ મહેરહોમજી; জন্ম: ৯ আগস্ট, ১৯১১ - মৃত্যু: ১০ ফেব্রুয়ারি, ১৯৮২) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই, পার্সিস ও পশ্চিম ভারত দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন **খোরশেদ মেহেরমজী**।

প্রথম-শ্রেণীর ক্রিকেট
---------------------

১৯৩৩-৩৪ মৌসুম থেকে ১৯৪৫-৪৬ মৌসুম পর্যন্ত খোরশেদ মেহেরমজী’র প্রথম-শ্রেণীর খেলোয়াড়ী জীবন চলমান ছিল। বোম্বে পঞ্চদলীয় প্রতিযোগিতায় পার্সিস দলের পক্ষে অংশগ্রহণ করতেন। এছাড়াও, রঞ্জী ট্রফিতে বিভিন্ন দলের প্রতিনিধিত্ব করেছেন। খেলোয়াড়ী জীবনের অনেকগুলো বছর বোম্বে চতুর্দলীয় ও পঞ্চদলীয় প্রতিযোগিতায় খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন খোরশেদ মেহেরমজী। ২৫ জুলাই, ১৯৩৬ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৩৬ সালে ভারত দলের সদস্যরূপে ইংল্যান্ড গমন করেন। ম্যানচেস্টারের ওল্ড ট্রাফোর্ডে অনুষ্ঠিত টেস্টে অংশগ্রহণের সুযোগ পান। ডিডি হিন্দলেকরকে সহায়তা করার লক্ষ্যে সংরক্ষিত উইকেট-রক্ষক হিসেবে ইংল্যান্ডে যান। সিরিজের দ্বিতীয় টেস্টে অংশগ্রহণের সুযোগ পেয়েছিলেন তিনি। তবে, একমাত্র টেস্টে খুব কমই সফলতার স্বাক্ষর রাখতে পেরেছিলেন। একমাত্র ইনিংসে শূন্য রানে অপরাজিত ছিলেন। এছাড়াও, অমর সিংয়ের বলে ইংরেজ অধিনায়ক গাবি অ্যালেনের ক্যাচ গ্লাভসবন্দী করেন।

তার চাচা রুস্তমজী মেহেরমজী ১৯১১ সালে নিখিল ভারত দলের সদস্যরূপে ইংল্যান্ড গমন করেছিলেন। ১০ ফেব্রুয়ারি, ১৯৮২ তারিখে ৭০ বছর বয়সে বোম্বে এলাকায় খোরশেদ মেহেরমজী’র দেহাবসান ঘটে।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ২৩ জানুয়ারি ২০২০।

আরও দেখুন
---------

* পলি উমরিগড়
* দত্তারাম হিন্দলেকর
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------


উইকিমিডিয়া কমন্সে **খোরশেদ মেহেরমজী** সংক্রান্ত মিডিয়া রয়েছে।

* ইএসপিএনক্রিকইনফোতে খোরশেদ মেহেরমজী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে খোরশেদ মেহেরমজী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একটি অঙ্কন বোর্ডের সাথে সংযুক্ত **খসড়া প্রণয়ন যন্ত্র।**
একটি **খসড়া প্রণয়ন যন্ত্রটি** প্রযুক্তিগত অঙ্কনে ব্যবহৃত একটি সরঞ্জাম , এর উপরে এক জোড়া মাপনী(স্কেল) স্থাপিত থাকে যা ডান কৌণিক দিকে ঘোরার অনুমতি দেয় এমন একটি সংযুক্ত চাঁদার মাথার উপর ডান দিকে একটি কোণ তৈরি করে। অন্যভাবে বলা যায়, খসড়াতে ব্যবহৃত একটি যন্ত্র, যা একটি টি-স্কেল, স্কেল, ত্রিভুজ এবং চাঁদার সম্মিলিত ক্রিয়া সরবরাহ করে; এটি একটি অঙ্কন বোর্ড বা অঙ্কন টেবিলের সাথে সংযুক্ত থাকে। 

**চাঁদার মাথা** (দুটি মাপনী এবং চাঁদা ক্রিয়াকৌশল) অঙ্কন বোর্ডের পৃষ্ঠের উপরে অবাধে স্থানান্তর করতে সক্ষম হয়,প্রত্যক্ষ বা পরোক্ষভাবে অঙ্কন টেবিলে নোঙ্গরযুক্ত দুটি গাইডের নড়াচড়ার মাধ্যমে। এই গাইডগুলি, যা পৃথকভাবে কাজ করে, অঙ্কন বোর্ডের অনুভূমিক বা উল্লম্ব দিকটিতে সেটের গতিবিধি নিশ্চিত করে এবং একে অপরের সাথে স্বাধীনভাবে আটকানো যায়।

 একটি সমান্তরাল বিধি মেনে তৈরি অঙ্কন বোর্ড, খসড়া মেশিনগুলির অগ্রদূত।
এরকোল মেরেল্লি কার্যালয়, সেষ্টো সান জিওভান্নি। ছবি: পাওলো মন্টি, ১৯৬৩।
খসড়া তৈরির যন্ত্রটি চার্লস এইচ লিটল ১৯০১ সালে আবিষ্কার করেছিলেন (ইউএস অধিকার সংরক্ষণ নং ১,০৮১,৭৫৮) এবং তিনি যন্ত্রটি তৈরি ও বিক্রয় করতে ক্লিভল্যান্ড, ওহিওতে সার্বজনীন খসড়া প্রণয়ন যন্ত্র সংস্থা প্রতিষ্ঠা করেছিলেন। 

১৯২০ এর দশক থেকে ইউরোপীয় সংস্থাগুলির নকশা কার্যালয়গুলিতে খসড়া প্রণয়ন যন্ত্রগুলি উপস্থিত ছিল। এনসাইক্লোপিডিয়া ব্রিটানিকা ১৯৩০ সালটি এই সরঞ্জাম চালু হওয়ার সাথে সাথে স্পষ্টভাবে উল্লেখ করেছে, তবে ১৯১৩ সালের "মেমরি ডি আর্কিটেটুরা প্রীতি" এর একটি বিজ্ঞাপন এই তারিখের বিশ বছর পূর্বে রেখেছিল।

পুরানো নকশার শ্রেণিগুলিতে, নকশাদি নকল করার যন্ত্রবিশেষ দ্বারা আশ্বাস দেওয়া হয়েছিল চাঁদার মাথার গতিবিধি যা তার গতির পরিসীমা জুড়ে মাথাকে একই কৌণিক অবস্থানে রাখতে পারে। বাহুগুলি একটি ওজন যা অন্য ওজনের ভারসাম্য বা স্প্রিংয়ের একটি ক্রিয়াকলাপ দ্বারা ভারসাম্যপূর্ণ ছিল।

সাধারণত, যন্ত্রটি একটি শক্ত এবং মসৃণ পৃষ্ঠযুক্ত একটি অঙ্কন বোর্ডে স্থাপন করা হয়, একটি ভিত্তির সাথে নোঙ্গর করা হয় যেটা যন্ত্রটিকে কাত করে এবং উচু করে। সুতরাং,কার্যকারী পৃষ্ঠের উপর অঙ্কনের উপলব্ধি সর্বাধিক সুবিধাজনক উপায়ে অর্জন করা যেতে পারে যেটা অনুভূমিক থেকে উল্লম্ব পর্যন্ত যে কোনও কোণে ঝুঁকতে পারে।

বড় অঙ্কন তৈরি বা পরিবেশের আলোকসজ্জা সহ নকল করা বোর্ডগুলির জন্য A0 দ্বিগুণ-আকারের বোর্ডগুলির জন্য বিশেষ সংস্করণ রয়েছে, যেটায় নির্দিষ্ট সাহায্যের জন্য প্রয়োজনীয় সমস্ত কিছু রয়েছে।

খসড়া তৈরির যন্ত্রের মাধ্যমে কেউ অঙ্কন ক্রিয়াকলাপ সম্পাদন করতে পারে যা অন্যথায় কেবল সনাতন বর্গাকার মাপনী এবং চাঁদার আরও জটিল ব্যবহারের মাধ্যমে অর্জন করা যেতে পারে, উদাহরণস্বরূপ, একটি পূর্বনির্ধারিত কোণ, কোণগুলির পরিমাপ ইত্যাদি অনুসারে সমান্তরাল রেখা অঙ্কন,লম্ব লাইনগুলি,আনত লাইনগুলি অঙ্কন ।

কম্পিউটার-সহায়ক নকশার (সিএডি) বিকাশের সাথে সাথে খসড়া প্রণয়ন যন্ত্রগুলির ব্যবহার, বিশেষত পেশাদার ক্ষেত্রে, মারাত্মকভাবে হ্রাস পেয়েছে, প্রথমে কলমের নকশাকারীরা এবং তারপরে বড় আকারে কালি মুদ্রণযন্ত্র দ্বারা স্থানচ্যুত করা হয়েছে ।

তথ্যসূত্র
---------

1. ↑  Hearst Magazines (ডিসেম্বর ১৯৯৩)। "Popular Mechanics"। Hearst Magazines: 76–। আইএসএসএন 0032-4558। সংগ্রহের তারিখ ৭ জুলাই ২০১১।
2. ↑  Farago, Francis T.; Curtis, Mark A. (১৯৯৪)। *Handbook of Dimensional Measurement*। Industrial Press Inc। পৃষ্ঠা 253–255। আইএসবিএন 0-8311-3053-9।
3. ↑  The National Cyclopaedia of American Biography, vol.36 (1950), p.341.
আইনস্টাইন সলিডে তাপের ক্ষমতা
কোন পদার্থের তাপমাত্রা একক পরিমাণ বৃদ্ধি করতে যে নির্দিষ্ট পরিমাণ তাপের প্রয়োজন হয় তাকে ঐ পদার্থের **তাপ ধারকত্ব** (**তাপধারণ ক্ষমতা**) বলে। এক্ষেত্রে লক্ষ রাখতে হয় যেন ঐ সময় দশার কোন পরিবর্তন না ঘটে।

অর্থাৎ বস্তুটি যেন এক অবস্থা থেকে অন্য কোন অবস্থায় (কঠিন থেকে তরল বা তরল থেকে বাষ্প) রুপ না নেয়। কারণ সেক্ষেত্রে প্রযুক্ত তাপ বস্তুটির অবস্থার পরিবর্তনে ব্যবহৃত হয়ে যায় এবং বস্তুর তাপমাত্রা অপরিবর্তিত থাকে। কোন ১ কেজি ভরের বস্তুর তাপমাত্রা ১ কেলভিন বাড়াতে যে তাপের প্রয়োজন হয়, তাকে ঐ বস্তুর উপাদানের আপেক্ষিক তাপ ধারণ ক্ষমতা বা আপেক্ষিক তাপ বলে। অর্থাৎ আপেক্ষিক তাপ = গৃহীত বা বর্জিত তাপ (*Q*)/ভর (*m*) × তাপমাত্রার পার্থক্য (Δ*θ*)

গাণিতিকভাবে,

{\displaystyle S={\frac {Q}{m\Delta \theta }}}
আবার, আপেক্ষিক তাপ (*S*) = তাপধারণ ক্ষমতা (*C*)/বস্তুর ভর (*m*)

গাণিতিকভাবে,

{\displaystyle S={\frac {C}{m}}\qquad \left[C={\frac {Q}{\Delta \theta }}\right]}
নীচে কয়েকটি পদার্থের আপেক্ষিক তাপ দেওয়া হল:

| পদার্থ | আপেক্ষিক তাপ (J kg−1 K−1) |
| --- | --- |
| পানি | ৪২০০ |
| বরফ | ২১০০ |
| লোহা | ৪৫০ |
| জলীয় বাষ্প | ২০০০ |
| সীসা | ১৩০ |
| তামা | ৪০০ |
| রূপা | ২৩০ |
| পিতল | ২৩০ |
| মানবদেহ | ৩৪৭০ |
| অ্যালুমিনিয়াম | ৯০০ |
| টিন | ২১০ |
| কাঁচ | ৬৭০ |
| দস্তা | ৩৮০ |
| পারদ | ১৪০ |
| অক্সিজেন | ৯১০ |

তথ্যসূত্র
---------

1. ↑  হ্যালিডে, ডেভিড; রেসনিক, রবার্ট (২০১৩)। *ফান্ডেমেন্টাল্স অফ় ফ়িজ়িক্স*। Wiley। পৃষ্ঠা ৫২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**খাগড়াছড়ি ক্যান্টনমেন্ট পাবলিক স্কুল ও কলেজ** বাংলাদেশের খাগড়াছড়ি সেনানিবাসে অবস্থিত একটি মাধ্যমিক ও উচ্চমাধ্যমিক শিক্ষাপ্রতিষ্ঠান। এটি ২০০২ খ্রিষ্টাব্দে প্রতিষ্ঠিত হয়।

ইতিহাস
------

খাগড়াছড়ি জেলার শিক্ষার মান বৃদ্ধির উদ্দেশ্যে ক্যান্টনমেন্ট বোর্ডের উদ্যোগে ২০০২ সালে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। পরবর্তীতে প্রতিষ্ঠানটিকে ২০০৭ সালে উচ্চ মাধ্যমিক বিদ্যালয়ে রূপান্তর করা হয়। তৎকালীন চট্টগ্রাম অঞ্চলের এরিয়া কমান্ডার ও ২৪ পদাতিক ডিভিশনের জিওসি, মেজর জেনারেল মোহাম্মদ আব্দুল মতিনের সম্মতিক্রমে এটি প্রতিষ্ঠা লাভ করে।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ১ম থেকে দ্বাদশ শ্রেণি পর্যন্ত পড়ানো হয়।

ইউনিফর্ম
--------

* ছেলেদের সাদা শার্ট     , কালো প্যান্ট     , সাদা কেডস্      এবং কালো বেল্ট     ; কলেজের জন্য কালো জুতা

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্     ; কলেজের জন্য কালো জুতা

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১৩৭ | ১৩৫ | ৯৮.৫৪ |
| ২০২০ | এসএসসি | ১৪৬ | ১৪৪ | ৯৮.৬৩ |
| ২০২১ | এসএসসি | ১৪৩ | ১৪৩ | ১০০ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য দুইটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রিয়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* খাগড়াছড়ি সদর উপজেলা
* খাগড়াছড়ি জেলা
* খাগড়াছড়ি জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, খাগড়াছড়ি ক্যান্টনমেন্ট পাবলিক স্কুল ও কলেজ"। *kcpsc.edu.bd*। সংগ্রহের তারিখ ২০২২-১০-১৮।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১০-১৮।
**কেরি পিটার ওয়ামস্লি** (ইংরেজি: Kerry Walmsley; জন্ম: ২৩ আগস্ট, ১৯৭৩) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে থেকে শুরু করে ২০০০-এর দশকের সূচনালগ্ন পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **কেরি ওয়ামস্লি**।

প্রথম-শ্রেণীর ক্রিকেট
---------------------

১৯৯৪-৯৫ মৌসুম থেকে ২০০৬ সাল পর্যন্ত কেরি ওয়ামস্লি’র প্রথম-শ্রেণীর খেলোয়াড়ী জীবন চলমান ছিল। ঘরোয়া আসরের ক্রিকেটে ১৯৯৪-৯৫ মৌসুম থেকে ১৯৯৯-২০০০ মৌসুম পর্যন্ত অকল্যান্ডের পক্ষে খেলেন। ২০০১-০২ মৌসুম থেকে ২০০২-০৩ মৌসুম পর্যন্ত ওতাগোর প্রতিনিধিত্ব করেন। এরপর, ২০০৩-০৪ মৌসুম থেকে ২০০৫-০৬ মৌসুম পর্যন্ত পুনরায় অকল্যান্ডের পক্ষে খেলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে ও দুইটিমাত্র একদিনের আন্তর্জাতিকে অংশগ্রহণ করেছেন কেরি ওয়ামস্লি। ১১ মার্চ, ১৯৯৫ তারিখে নেপিয়ারে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৩০ নভেম্বর, ২০০০ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

নিউজিল্যান্ডের শতবর্ষীয় মৌসুমের সঙ্কটকালীন টেস্ট ক্রিকেট খেলার জন্যে তাকে আমন্ত্রণ জানানো হয়। ১৯৯৪-৯৫ মৌসুমে নিজস্ব প্রথম বছরে ২১ বছর বয়সী কেরি ওয়ামস্লি শক্ত মজবুত গড়নের অধিকারী ফাস্ট-মিডিয়াম বোলার হিসেবে সিরিজের প্রথম টেস্টে শ্রীলঙ্কার মুখোমুখি হন। নিজস্ব সপ্তম বলেই তিনি উইকেট লাভ করেন। এরপর থেকে তাকে বেশ প্রতিকূলতার মুখোমুখি হতে হয়। নিউজিল্যান্ড দল ঐ টেস্টে পরাজয়বরণ করে ও সিরিজে পরাজিত হয়।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১৭ নভেম্বর ২০২০।
3. ↑  "New Zealand Test Bowling Averages"। ESPNCricinfo। সংগ্রহের তারিখ ১৭ নভেম্বর ২০২০।

আরও দেখুন
---------

* ডারিন মারে
* পিটার ট্রাসকট
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে কেরি ওয়ামস্লি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কেরি ওয়ামস্লি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**গোপাল শর্মা** (এই শব্দ সম্পর্কেউচ্চারণ (সাহায্য·তথ্য); হিন্দি: गोपाल शर्मा; জন্ম: ৩ আগস্ট, ১৯৬০) উত্তরপ্রদেশের কানপুর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের সূচনাকাল পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে উত্তরপ্রদেশ দলের প্রতিনিধিত্ব করেন। দলে তিনি মূলতঃ ডানহাতি অফ-ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৭৯-৮০ মৌসুম থেকে ১৯৯৩-৯৪ মৌসুম পর্যন্ত গোপাল শর্মা’র প্রথম-শ্রেণীর খেলোয়াড়ী জীবন চলমান ছিল। ডানহাতি অফ-স্পিনার হিসেবে নিখুঁততা ও দম নিয়ে বোলিং কর্মে অগ্রসর হতেন। দীর্ঘদিন জাতীয় দল নির্বাচকমণ্ডলীর নজরে ছিলেন। অবশেষে, ১৯৮৪-৮৫ মৌসুমে তাকে জাতীয় দলে অন্তর্ভুক্ত করা হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন গোপাল শর্মা। ৩১ জানুয়ারি, ১৯৮৫ তারিখে কানপুরে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ নভেম্বর, ১৯৯০ তারিখে চণ্ডিগড়ে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

১৯৮৪-৮৫ মৌসুমে নিজ রাজ্যে সফরকারী ইংল্যান্ড দলের বিপক্ষে টেস্টে অভিষেক পর্ব সম্পন্ন হয় তার। এল. শিবরামকৃষ্ণানের সাথে বোলিংয়ে নেমে ৬০ ওভার বোলিং করে ৩/১১৫ বোলিং পরিসংখ্যান গড়েন। ১৯৮৫-৮৬ মৌসুমে শ্রীলঙ্কা গমন করে একটিমাত্র টেস্টে অংশগ্রহণের সুযোগ পান। পরের মৌসুমে পাকিস্তানের বিপক্ষে আরও দুই টেস্টে অংশ নেন। জয়পুরে নিজস্ব সেরা বোলিং পরিসংখ্যান ৪/৮৮ গড়েন।

অফ-স্পিনার হিসেবে জাতীয় দলে খেলেছেন। তবে, জাতীয় দলে লক্ষ্মণ শিবরামকৃষ্ণান, মনিন্দর সিং, আরশাদ আইয়ুব, শিবলাল যাদব, রবি শাস্ত্রী ও নরেন্দ্র হিরওয়ানী’র ন্যায় স্পিনারদের সাথে তাকে বেশ শক্ত প্রতিদ্বন্দ্বিতায় অবতীর্ণ হতে হয়েছিল। তাদের দাপটের সাথে তাল মিলাতে না পেরে বিস্মৃতির অন্তরালে চলে যান। তাসত্ত্বেও, ১৯৯০-৯১ মৌসুমে শ্রীলঙ্কার বিপক্ষে এক টেস্টে অংশগ্রহণের জন্যে তাকে আমন্ত্রণ জানানো হয়। ভারতের স্বাধীনতা পরবর্তীকালে প্রথম ব্যক্তি হিসেবে উত্তরপ্রদেশ থেকে ভারত দলের পক্ষে খেলেছেন তিনি।

অবসর
----

ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ২০০৪-০৫ মৌসুমে ভারতের দল নির্বাচকমণ্ডলীতে মধ্য অঞ্চলের প্রতিনিধিত্ব করেছেন।

তথ্যসূত্র
---------

1. ↑  "Gopal Sharma"। Cricinfo। সংগ্রহের তারিখ ২২ জানুয়ারি ২০১০।
2. ↑  "More and Roy retained as selectors"। Cricinfo। ৩০ সেপ্টেম্বর ২০০৪। সংগ্রহের তারিখ ২২ জানুয়ারি ২০১০।

আরও দেখুন
---------

* সদাগোপান রমেশ
* এম. জে. গোপালন
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে গোপাল শর্মা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গোপাল শর্মা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)